#

# MINISTERUL FINANŢELOR

**Direcţia generală managementul resurselor umane**

#  Nr. 689835/12.05.2025

**MINISTERUL FINANȚELOR**

**ANUNȚĂ DECLANȘAREA PROCEDURII DE TRANSFER ÎN INTERESUL SERVICIULUI**

**PENTRU DOUĂ FUNCŢII PUBLICE DE EXECUŢIE**

**ANUNŢ din data de 12 mai 2025**

**privind declanșarea procedurii de transfer în interesul serviciului,**

**pentru ocuparea a două funcţii publice de execuţie vacante**

**din cadrul Ministerului Finanțelor**

Ministerul Finanțelor, în temeiul prevederilor art. 502 alin. (1) lit. c) și art. 506 alin. (1) lit. a), alin. (2), (3), (5), (6), (8¹) și (9) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

anunță declanșarea **procedurii de transfer în interesul serviciului,** pentru ocuparea a două funcţii publice de execuţie vacante de **consilier/expert clasa I grad profesional superior la Direcția generală de inspecție economico-financiară – Serviciul de inspecție economico-financiară I**, în conformitate cu procedura de sistem PS-33 „Modificarea prin transfer a raporturilor de serviciu/muncă ale angajaților, la nivelul aparatului propriu al Ministerului Finanțelor”.

**DOCUMENTE NECESARE ȘI DATĂ LIMITĂ**

Persoanele interesate sunt invitate să depună la sediul Ministerului Finanțelor, în termen de 8 zile lucrătoare de la data afişării anunţului, următoarele documente:

1. **solicitarea accesului la procesul de selecție pentru transferul în interesul serviciului, conform modelului atașat;**
2. **curriculum vitae, modelul comun european;**
3. **copia actului de identitate;**
4. **copii ale diplomelor de studii, certificatelor şi altor documente care atestă efectuarea unor specializări şi perfecţionări, necesare în vederea verificării îndeplinirii condițiilor din fişa postului;**
5. **copia carnetului de muncă şi a adeverinţei eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcţiei publice, precum și funcția publică în care este numit;**
6. **adeverința medicală, care să ateste starea de sănătate corespunzătoare funcţiei publice solicitate;**
7. **acordul privind prelucrarea datelor cu caracter personal, conform modelului atașat.**

Copiile de pe actele de mai sus, se prezintă în formă legalizată sau însoţite de documentele originale, care se certifică pentru conformitatea cu originalul de către secretarul comisiei.

Procedura de selecție în cazul transferului în interesul serviciului cuprinde următoarele etape succesive:

1. selecția persoanelor care îndeplinesc condițiile în vederea ocupării posturilor vacante prin transfer;
2. proba suplimentară de verificare a altor competențe specifice (printr-un interviu). Proba suplimentară va putea fi susținută doar de solicitanții declarați admiși la etapa selecției.
3. proba interviu. Proba interviu va putea fi susținută doar de solicitanții declarați admiși la proba suplimentară.

**TERMENUL LIMITĂ DE DEPUNERE A DOCUMENTELOR MENȚIONATE: 21 mai 2025, ora 1700**.

Ulteriorverificării dosarului/dosarelor de înscriere la procedura de transfer şi afişării rezultatului selecției, vor fi organizate **la sediul Ministerului Finanțelor din Bd. Libertății nr. 16, Sector 5, București:**

- **proba suplimentară pentru testarea competenței specifice de inspecție economico-financiară (printr-un interviu) în data de 11 iunie 2025, ora 1000;**

**- proba interviu în data de 13 iunie 2025, ora 1000.**

**CONDIŢII pentru ocuparea prin transfer în interesul serviciului a funcției publice de execuție vacantă de consilier clasa I, grad profesional superior la Direcția generală de inspecție economico-financiară – Serviciul de inspecție economico-financiară I:**

* studii universitare de licenţă, absolvite cu diplomă de licenţă sau echivalentă, în domeniul științelor economice sau juridice sau inginerești sau administrative;
* Vechime în specialitatea studiilor necesare exercitării funcției publice - minimum 7 ani;

Competențe specifice:

* competențe digitale, nivel utilizator începător (aplicații tip Office, editor de texte, prezentări, calcul tabelar) - modalitatea de verificare prin document sau documente ce atestă competența specifică,
* alte competențe specifice: inspecția economico-financiară - modalitatea de verificare prin probă suplimentară (printr-un interviu).

**CONDIŢII pentru ocuparea prin transfer în interesul serviciului a funcției publice de execuție vacantă de expert clasa I, grad profesional superior la Direcția generală de inspecție economico-financiară – Serviciul de inspecție economico-financiară I:**

* studii universitare de licenţă, absolvite cu diplomă de licenţă sau echivalentă, în domeniul științelor economice sau juridice sau inginerești sau administrative;
* Vechime în specialitatea studiilor necesare exercitării funcției publice - minimum 7 ani;

Competențe specifice:

* competențe digitale, nivel utilizator începător (aplicații tip Office, editor de texte, prezentări, calcul tabelar) - modalitatea de verificare prin document sau documente ce atestă competența specifică,
* alte competențe specifice: inspecția economico-financiară - modalitatea de verificare prin probă suplimentară (printr-un interviu).

Fișele posturilor de consilier/expert clasa I, grad profesional superior la Direcția generală de inspecție economico-financiară – Serviciul de inspecție economico-financiară I sunt anexate la prezentul anunț.

**BIBLIOGRAFIA**

1. Ordonanţa de urgenţă a Guvernului nr. 94/2011 privind organizarea şi funcţionarea inspecţiei economico-financiare, cu modificările şi completările ulterioare;
2. Ordonanţa Guvernului nr. 119/1999 privind controlul intern/managerial şi controlul financiar preventiv, republicată, cu modificările şi completările ulterioare;
3. Ordonanţa Guvernului nr. 2/2001 privind regimul juridic al contravenţiilor, cu modificările şi completările ulterioare;
4. Hotărârea Guvernului nr. 34/2009 privind organizarea şi funcţionarea Ministerului Finanţelor, cu modificările şi completările ulterioare;
5. Hotărârea Guvernului nr. 101/2012 pentru aprobarea Normelor metodologice privind înfiinţarea, organizarea şi funcţionarea inspecţiei economico-financiare;
6. Hotărârea Guvernului nr. 1028/2021 privind stabilirea atribuţiilor generale în efectuarea inspecţiilor la instituţii publice de către Ministerul Finanţelor, precum şi a atribuţiilor structurii de specialitate din cadrul Ministerului Finanţelor pentru soluţionarea plângerii prealabile formulate împotriva actului administrativ emis de organele de inspecţie economico-financiară ca urmare a inspecţiilor efectuate la instituţii publice;
7. Ordinul viceprim-ministrului, ministrul finanţelor publice nr. 1553/2012 privind condiţiile şi modalităţile de suspendare a acţiunii de inspecţie economico-financiară;
8. Ordinul ministrului finanţelor publice nr. 668/2015 pentru aprobarea Instrucţiunilor privind valorificarea măsurilor dispuse prin dispoziţia obligatorie, evidenţa acţiunilor de inspecţie, raportarea privind modul de realizare a programelor de activitate şi rezultatele acţiunilor efectuate, cu modificările ulterioare.

 Persoana de contact pentru informații suplimentare și pentru depunerea dosarelor de transfer în interesul serviciului este doamna Cristina ȚUGUI - expert superior, telefon021/2261214.

Subsemnatul/a .........................., având funcția de .............................. în cadrul ......................................., solicit accesul la procesul de selecție pentru transferul în interesul serviciului la Ministerul Finanțelor, Direcția (generală)/Serviciul ....................... în funcția publică/contractuală de conducere/execuție de ....................................

 Anexez următoarele documente:

* curriculum vitae, modelul comun european;
* copia actului de identitate;
* copii ale diplomelor de studii, certificatelor și a altor documente care atestă efectuarea unor specializări și perfecționări, necesare în vederea verificării îndeplinirii condițiilor din fișa postului;
* copia carnetului de muncă și a adeverinței eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcției, precum și funcția publică/contractuală în care este numit/angajat;
* adeverința medicală, care să ateste starea de sănătate corespunzătoare funcției/postului solicitat.

 Semnătura,

 Data

 ..........................

 ................................

 **Acord privind prelucrarea datelor cu caracter personal**

Subsemnatul/a ..........................................................., domiciliat/ă în ................................................................................, cu adresa de e-mail .................................................., sunt de acord ca datele mele cu caracter personal să fie prelucrate de Ministerul Finanțelor, în scopul derulării procedurii de transfer în interesul serviciului, pentru organizarea căreia a fost publicat anunțul din data de ..........................și pentru care am calitatea de aplicant, cu respectarea prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.